PIIBEL ARMSAKS
Täna räägime sellest, miks Pauluse töö
oli nii hämmastavalt edukas.
Ta evangeliseeris 10 aastaga üle poole Rooma riigi rahvastikust.
Milline oli tema misjonistrateegia? Mis oli tema töö saladus?
Olen sellesse raamatusse kogunud 20 punkti,
aga tänases saates esitan 12 punkti Pauluse töö saladusest.
Tema kolm misjonireisi kestsid 10 aastat.
Seejärel oli ta linnas umbes 7 aastat, kuni elu lõpuni.
Iga misjonireisi vahel oli umbes üks aasta.
Temale antud aeg oli hästi piiritletud.
10 aastat peale seda, kui ta hakkas reisima,
kirjutas ta kirjas roomlastele:
"mul nüüd ei ole aga neil aladel enam kohta."
Tema töö oli lõppenud ja ta soovis minna Hispaaniasse.
Me ei tea, kas ta sinna pääses,
aga selles oligi Pauluse mõte, et ta oma mõtetes reisis aina edasi.
Ta oli mees, kes ei jäänud paigale.
Peab ütlema, et mõned kristlased, misjonijutlustajad või ühendus,
on 20 aasta jooksul jäänud oma algsesse kohta.
Püsinud seal ning rajanud koole ja institutsioone.
Kui Paulus oli Küproses oma esimesel misjonireisil
ja kui töö hakkas seal edenema, näiteks aukonsul tuli usule,
siis siirdus ta tööle praeguse Türgi aladele.
Esimene punkt on see, et Paulus oli kutsumusest teadlik.
Ta ei kahelnud kunagi selles, et Jeesus kutsus teda misjonitööle.
Raskematel hetkedel, kui teda peksti või loobiti kividega,
ei pidanud ta mõtlema: "Ma ise korraldasin selle supi."
Ei, see oli Jeesus, kes selle talle korraldas.
Teine asi oli see, et ta armastas Jeesust.
Kui ta sai kõik suured patud andeks,
siis sündis südames suur armastus, mis oli talle motivaatoriks.
Misjonitööd on raske teha, kui seda teha seadusele põhinedes,
kui pead seda tegema.
Aga kui seda teha seetõttu, et Jeesus on patud andestanud,
siis on asjal teine motiiv.
Järgmine punkt on see, et Paulus harrastas nn "linnamisjonit".
Ta ei reisinud mööda maakohti.
Ta käis suurtes linnades ja püsis nendes mõne aja.
Korintoses 1,5 aastat ja Efesoses 3 aastat.
Maakohtades käimise jättis ta uutele kogudustele.
Sel viisil oli misjonitöö kiirem kui iga küla läbi käies.
Linnad on kaubanduskeskused ja inimesed liiguvad sealt mujale
ning seetõttu levis evangeelium tõeliselt kiiresti Rooma riigis.
Paulus ei evangeliseerinud igat Rooma riigi kodanikku,
vaid ta rajas elava koguduse suurtesse linnadesse.
Hiljem rajasid neid ka tema töökaaslased.
Järgmisena andis Paulus kohalikele kiirelt vastutuse.
See ongi üks viga, mida misjonärid on teinud.
Liiga pikalt hoitakse juhi kohal misjonäri,
mitte ei anta seda üle kohalikele.
Pauluse edu oli nii hoogne, et ta oli koha peal kuu aega
ja siis nimetas sinna vanemad.
Olukorda kergendas see,
et igal pool olid juudid, kes tundsid Piiblit.
Kui oleksime Jaapanis nii teinud,
poleks sellest midagi välja tulnud, kuna inimesed ei tunne Piiblit.
Järgmine asi oli see,
et ta valis koguduse vanemad väga hoolikalt.
Oli olemas seadused, millele vastavalt nad valiti.
Koguduse vanem ei saanud olla kahenaisepidaja.
Loen nüüd, mida Paulus õpetab koguduse vanematest.
"Ülevaataja peab siis olema laitmatu: ühenaisemees, kaine,
mõõdukas, kombekas, külalislahke, osav õpetama,
kes ei ole joomar ega kakleja, vaid leebe, rahupüüdlik ja rahahimuta."
Sellised peaksid olema koguduse vanemad ka meie ajal.
Järgmine Pauluse töötunnus oli uute töötegijate koolitus.
Kuidas ta seda tegi?
Tal polnud võimalusi seminaride või Piiblikoolide pidamiseks linnas.
Ta tegi nii, et ta kogus andekaid usklikke, noori mehi
ennast järgima ja õpetas neid reisi käigus.
Esmalt tuli Tiitus siis Timoteus.
Markus lahkus mingil hetkel, aga siis tuli tagasi Pauluse juurde.
Kui lugeda Apostlite tegusid,
siis mitmed mehed järgisid Paulust öösel
ja päeval ning nad nägid, kas Paulus elab õpetuse kohaselt.
Nad kuulasid tema õpetust, õppides sedasi Piiblit.
Nad nägid Pauluse suhtumist Piibli lugemisse ja palvesse.
Selline eeskuju on kõige tõhusam.
Selline õpetus puudub meie ajal.
Kas meie noortel on eeskujusid?
Selliseid vaimseid juhte, keda nad võivad järgida;
kelle elu nad võivad vaadelda kõrvalt.
Üks asi oli see, et Paulus näitas oma eluga,
et ta on valmis kannatama Jeesuse pärast.
Kristlik kirik poleks kasvanud nii kiiresti peale Paulust,
kui sellist eeskuju poleks jäetud.
Lisaks kogus Paulus aina raha vaestele.
Tal oli kiire, aga selleks oli tal alati aega.
Kristlik armastus on aina paelunud paganaid
ja nii on see ka tänapäeval.
Paulus kaasas koguduse töösse ka naisi.
Sünagoogides pidid naised olema väga vaiksed.
Paulus võttis nad töökaaslasteks.
Koguduses oli "ema amet".
Paulus loetles, mida naised saavad koguduses teha.
Paulus ei asetanud kunagi naist koguduse vanemaks ega karjaseks.
Seda apostlid ei teinud.
Roomlaste kirja lõpus ta kiidab naisi, kes teenivad koguduses.
Üks näide on Priskilla, Akvila nimelise mehe naine,
kes oskas õmmelda telke. Nad õmblesid neid kolmekesi.
Paulus õpetas abielupaarile nii õpetust kui Piiblit.
Priskillast tuli nii hea õpetaja,
et hiljem õpetas ta Apollosele õiget ristimis-õpetust.
Mõistame, et naised said õpetada,
aga nad ei olnud koguduses õpetuse eest vastutavad.
Naiste tööst võiks rääkida palju,
aga kui Paulus poleks nii tegutsenud, siis väidan,
et ristiusk poleks levinud nii kiiresti.
Naiste panus oli otsustav.
Paulus andis uutele kristlastele reaalse pildi kristlase elust.
Kui oled teinud evangeliseerimistööd, siis kui paljudele oled öelnud:
"(apostlid) kinnitasid jüngrite hingi, julgustades neid jääma ususse
ja seletades, et meil tuleb paljude viletsuste kaudu
sisse minna Jumala riiki."
Paulus ei lubanud uutele kristlastele kerget teed.
Ta lubas viletsusi.
Viletsuste ja tagakiusu aegadel
olid need kristlased oma südames selleks valmistunud.
Paulus võttis oma kannatusi iseenesest mõistetavana.
Tal polnud probleemi sellega, et teda peksti ja loobiti kividega.
Tema arvates kuulus see asja juurde.
Ta oli ise olnud tagakiusaja ja nüüd koges seda isegi.
Järgmine punkt on kirikukord.
Oli tähtis, et Paulus ei lubanud patus elavatel inimestel
osaleda armulaual.
Ta kirjutas kirjades, et neid ei tohi lubada
ja nad tuleb jätta saatana meelevalda, kuni nad parandavad meelt.
Kui kirikukord hüljatakse, siis seguneb kristlik religioon.
Skandaalid ei lõpe ja maine langeb.
Nii kirjutas Paulus seksist küllastunud korintlastele,
kuhu oli sündinud kogudus.
Kogudus üritas võidelda seksuaalelu valdkonnas.
Mõned neist komistasid, aga nii kirjutas neile Paulus:
"Ärge eksige: ei kõlvatud ega ebajumalateenijad,
ei abielurikkujad ega lõbupoisid ega meestepilastajad,
ei vargad ega ahned, ei joodikud ega pilkajad
ega riisujad päri Jumala riiki!
Ja sellised olid mõned teiegi seast."
Kui nad oleksid sellised praegu, siis nad ei pääseks armulauale.
Korintos oli selline koht, kus seksuaalsus n-ö õilmitses.
Kõike asju katsetati.
Ei tuntud sellist asja, kus keegi elaks ilma seksuaaleluta.
Sinna loodi kristlik kirik, kes hakkas õpetama teistsugust eluviisi.
On hämmastav, et see huvitas korintlasi.
Nad ei öelnud, et see on kohutav ja hävitab inimese seksuaalsuse,
vaid kõike kogenud inimesed tahtsid uut algust.
Kristlik kirik pakkus seda neile.
Paulus luges Piiblit ja palvetas.
See oli tähtis osa ta strateegias.
Piibel elas Pauluse elus.
Vana Testament oli tema jutluste alus.
Keegi ei kuuluta Jumala Sõna vanadest mälestustest.
Sõna peab liikuma jutlustaja südame kaudu kuulajate südamesse.
Apostel võttis aega kiires argipäevas Jumala Sõna uurimiseks.
Reisidel oli tal kaasas Piibli pärgamendi rullid.
Neid igatses ta vangipõlveski, kui surm oli silme ees.
Paulus palvetas loodud koguduste ja nende liikmete pärast.
Tema palvenimekirjas oli mitmeid nimesid.
Pauluse töö poleks kandnud nii suurt vilja,
kui ta poleks aega panustanud armuvahenditesse ja palvele.
Kui palju sina oma aega neisse panustad, hea vaataja?
Kujutle, et loed Piiblit ja palvetad 20 minutit päevas.
Nädalas oleks see siis 4,5 tundi, kuus 20 ja aastas 240 tundi.
Kui loed Piiblit, siis loe seda keskendunult.
Ära mõtle muudele asjadele. Kirjuta üles mõni mõttevälgatus.
Käi pühapäeviti kuulamas Piibliteemalist jutlust.
Ära mine kohta, kus Piiblist ei peeta lugu.
Olen kirjutanud raamatu: "Kuningriik otsib võitlejaid"
just mõeldes Piibli lugejatele.
Siin on elulood ning lihtsad kommentaarid.
Kui igapäevane Piibli lugemine on sulle raske,
siis muretse need raamatud ja loe neid 20 minutit päevas.
Luban, et mõni kirjakoht saab sind kõnetama.
Kui soovid toetada sarja tootmist,
siis võid saate järel helistada ekraanil olevale numbrile.
Kõne hind on 10.
Teiseks võid kasutada ekraanil olevat pangakontot.
Viitenumbri kasutamine tagab raha laekumise sarja kontole.
Tänu sulle ja nägemiseni!
Tõlge: Merle Sibola